CELEX: 62014TN0589
Language: fi
Date: 2014-08-08 00:00:00
Title: Asia T-589/14: Kanne 8.8.2014 – Musso v. parlamentti

6.10.2014   
            
            
               FI
            
            
               Euroopan unionin virallinen lehti
            
            
               C 351/22
            
         Kanne 8.8.2014 – Musso v. parlamentti
   (Asia T-589/14)
   2014/C 351/28
   Oikeudenkäyntikieli: ranska
   
      Asianosaiset
   
   
      Kantaja: François Musso (Ajaccio, Ranska) (edustaja: asianajaja A. Gross)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kanteen tutkittavaksi ja toteamaan sen perustelluksi
            
         
               —
            
            
               kumoamaan 26.6.2014 tehdyn päätöksen
               
                           —
                        
                        
                           pääasiallisesti puhemiehen allekirjoituksen puuttumisesta johtuvan muotovirheen perusteella
                        
                     
                           —
                        
                        
                           tai puolustautumisoikeuksien loukkaamisen perusteella, koska 26.6.2014 tehdyn päätöksen perustana olevaa 17.7.1996 tehtyä päätöstä ei ole julkaistu
                        
                     
                           —
                        
                        
                           tai kontradiktorisen periaatteen loukkaamisen perusteella
                        
                     
                           —
                        
                        
                           tai 26.6.2014 tehdyn päätöksen perustelujen riittämättömyyden perusteella
                        
                     
                           —
                        
                        
                           tai puolustautumisoikeuksien käyttöön vaikuttavan käsittelyaikojen kohtuullisuuden periaatteen loukkaamisen perusteella
                        
                     
                           —
                        
                        
                           tai saavutettua oikeutta koskevan periaatteen loukkaamisen perusteella
                        
                     
         
               —
            
            
               varaamaan kantajalle mahdollisuuden vedota kaikkiin muihin oikeuksiin, saataviin, kanneperusteisiin ja vaatimuksiin
            
         
               —
            
            
               velvoittamaan vastaajan korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kuuteen kanneperusteeseen.
   
               1)
            
            
               Ensimmäinen kanneperuste, joka perustuu 26.6.2014 tehdyn riidanalaisen päätöksen muotovirheeseen, koska Euroopan parlamentin puhemies ei ole allekirjoittanut päätöstä parlamentin työjärjestyksen mukaisesti.
            
         
               2)
            
            
               Toinen kanneperuste, joka perustuu kantajan puolustautumisoikeuksien loukkaamiseen siltä osin kuin 26.6.2014 tehdyn riidanalaisen päätöksen perustana ollutta 17.7.1996 tehtyä päätöstä ei kantajan mukaan ole julkaistu, mikä on vastoin parlamentin työjärjestyksen 28 artiklaa.
            
         
               3)
            
            
               Kolmas kanneperuste, joka perustuu kontradiktorisen periaatteen loukkaamiseen.
            
         
               4)
            
            
               Neljäs kanneperuste, joka perustuu riidanalaisen päätöksen perustelujen riittämättömyyteen.
            
         
               5)
            
            
               Viides kanneperuste, joka perustuu käsittelyaikojen kohtuullisuuden periaatteen loukkaamiseen, koska parlamentti odotti kahdeksan vuotta ennen kuin se käynnisti perintämenettelyn kantajaa vastaan.
            
         
               6)
            
            
               Kuudes kanneperuste, joka perustuu saavutettua oikeutta koskevan periaatteen loukkaamiseen siltä osin kuin kantajan mukaan riidanalaisessa päätöksessä asetetaan kyseenalaisiksi eläkeoikeudet, jotka kantaja väittää saavuttaneensa 3.8.1994.